પણ અતારે તો ભૈ એટલી બધી જાહેરાતો તમારા ખાતરોની ? અને એમાંય જાત જાતને ભાત ભાતનાં ખાતર! બળ્યું, નામેય આવડે નઇ એટલાં. અમુક ધાનવાળા સેતરમાં આટલું નાખો ને તેટલું નાખો..ઓહોહો ! ખેડુને તો જાણે સેતી આવડતી જ ના વોય ઇમ સરકાર માંનતી થૈ જૈ સે, ઇમાં એટલા જણા હમજાવનારા ? મારા બેટા પગારો ખાંય સે, બીજું કશું કરતા તો નથી. પગારે અને તગારે બધું જ જાવા બેઠું સે. કોઈને હાથ-પગ હલાવવો નથી અને બેઠાં બેઠાં ખાવું સે.